
Camera Deputaţilor



	

	COMISIA PENTRU ADMINISTRAŢIE PUBLICĂ ŞI 

AMENAJAREA TERITORIULUI


	COMISIA JURIDICĂ,

DE DISCIPLINĂ ŞI IMUNITĂŢI



	Bucureşti, 19.03.2019
Nr. 4c-7/67
	       Bucureşti, 19.03.2019
                 Nr. 4c-13/162


PLx 76/2019




Către,

BIROUL PERMANENT AL 
CAMEREI DEPUTAȚILOR
Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.11/2019 privind modificarea şi completarea unor acte normative, trimis Comisiei pentru administraţie publică şi amenajarea teritoriului și Comisiei juridice, de disciplină şi imunităţi cu adresa nr. PLx 76/2019 din 4 martie 2019.
În raport cu obiectul şi conţinutul său, proiectul de lege face parte din categoria legilor organice.

	PREŞEDINTE,
	PREŞEDINTE,



	Florin  Claudiu ROMAN
	Nicușor HALICI

RAPORT  COMUN 

asupra proiectului de Lege pentru aprobarea Ordonanţei de urgenţă a Guvernului nr.11/2019 privind modificarea şi completarea unor acte normative
În conformitate cu prevederile art.95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru administrație publică și amenajarea teritoriului și Comisia juridică, de disciplină şi imunităţi au fost sesizate, în fond, spre dezbatere în procedură de urgență, cu proiectul de Lege pentru modificarea aprobarea Ordonanței de urgență a Guvernului nr. 11/2019 privind modificarea și completarea unor acte normative, transmis cu adresa nr. PL-x. 76 din 4 martie 2019 și înregistrat cu nr.4c-7/67 din 5 martie 2019, respectiv cu nr. 4c-13/162 din 4 martie 2019.

Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, cu modificările și completările ulterioare, Camera Deputaţilor este primă Cameră sesizată.

Consiliul Legislativ, prin avizul nr. 124 din 28 februarie 2019, a avizat favorabil proiectul de ordonanță de urgență, cu observaţii şi propuneri.

Proiectul de lege are ca obiect de reglementare modificarea Legii nr.90/2001 privind organizarea şi funcţionarea Guvernului României şi a ministerelor, modificarea şi completarea Ordonanţei de urgenţă a Guvernului nr.25/2007 privind stabilirea unor măsuri pentru reorganizarea aparatului de lucru al Guvernului, modificarea Ordonanţei Guvernului nr.32/1998 privind organizarea cabinetului demnitarului din administraţia publică centrală, precum şi abrogarea art.1 din Ordonanţa de urgenţă a Guvernului nr.40/2016 privind stabilirea unor măsuri la nivelul administraţiei publice centrale şi pentru modificarea şi completarea unor acte normative, în scopul înfiinţării, în cadrul aparatului de lucru al Guvernului, a Cancelariei Prim-Ministrului, structură fără personalitate juridică, subordonată prim-ministrului, finanţată prin bugetul Secretariatului General al Guvernului. Cancelaria Prim-Ministrului este condusă de şeful Cancelariei Prim-Ministrului, cu rang de ministru, numit şi eliberat din funcţie prin decizie a prim-ministrului. În cadrul Cancelariei Prim-Ministrului îşi desfăşoară activitatea unul sau mai mulţi secretari de stat şi consilieri de stat, precum şi directorul de cabinet al prim-ministrului, cu rang de secretari de stat, numiţi şi eliberaţi din funcţie prin decizie a prim-ministrului. Prin hotărâre a Guvernului se stabilesc instituţiile şi organele de specialitate care sunt coordonate de prim-ministru prin Cancelaria Prim-Ministrului.

Potrivit prevederilor art.61 şi 63 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică și amenajarea teritoriului și Comisia juridică, de disciplină și imunități au examinat proiectul de lege în şedinţe separate.

Membrii Comisiei juridice, de disciplină şi imunităţi  au examinat iniţiativa legislativă în şedinţa din 12 martie 2019. Membrii Comisiei au  fost prezenţi la şedinţă conform listei de prezenţă.
Membrii Comisiei pentru administrație publică și amenajarea teritoiului au examinat iniţiativa legislativă în şedinţa din 19 martie 2019. La lucrările comisiei au fost prezenţi 23 deputaţi, din totalul de 23 membri ai acesteia.



La dezbaterile care au avut loc a participat, în conformitate cu prevederile art.55 din Regulamentul Camerei Deputaţilor, republicat, domnul Dragoș Condrea – director în cadrul Secretariatului General al Guvernului.



În urma dezbaterilor, membrii comisiei au hotărât, cu majoritate de voturi, întocmirea unui raport comun de adoptare a proiectului de Lege pentru aprobarea Ordonanţei de urgenţă a Guvernului nr.11/2019 privind modificarea şi completarea unor acte normative, în forma prezentată.




În raport cu obiectul şi conţinutul său,  proiectul de lege  face parte din categoria legilor organice. 
	PREŞEDINTE,
	PREŞEDINTE,

	Florin  Claudiu ROMAN


	Nicușor HALICI

	SECRETAR,
	SECRETAR,

	Simona BUCURA OPRESCU
	Aida Cristina CĂRUCERU


	Consilier parlamentar, Nicoleta Toma
	Consilier parlamentar, Dragoș Bucur

